Qezaya Cizîre ya Şirnexî de operasyonê qirkerdişê sîyasîyî de Hemsereka HDPyî ya Cizîre Gulere Tunç û Hemşaredare Bêrîvane Kutluya ke herinda ci de qeyûm amebi tayînkerdene, Cîhan Olmaz, Mesut Nart û Umut Çaglik  û Mesut Uçkaç, Reşît Çaglik, Sabrî Erdogmuş, Emin Kalkan, Ali Taniş û Azadiz Uygur bînî ameyî destbendkerdene.
Ame parekerdene ke polîsan wexto ke eşt keyeyan ser berê keyeyê Tunçe û Kutlu şiknayî. Yeno pawitene ke hûmara destbendkerdeyan do bizêdîya.
Derheqê Tunçe de heta nika 9 tehqîqatî ameyî akerdene û tewr peyêne zî seba ke şîya serê gorê Mehmet Tunço ke wextê qedexeyê vejîyayîşê teberî de kişîyabi, derheqê ci de tehqîqatêk dîyabi destpêkerdene.
